
REFERAT

privind aprobarea schemei de ajutor de minimis privind dezvoltarea regionala
”CLADIREA VERDE”
Art. 286 alin. (6) din Legea nr. 571/2003 privind codul fiscal, modificată, acordă posibilitatea consiliului local de a acorda scutiri de la plata impozitului pe clădiri şi a impozitului pe teren, datorat de către persoanele juridice, în condiţiile elaborării unor scheme de ajutor de stat având ca obiectiv dezvoltarea regională şi în condiţiile îndeplinirii dispoziţiilor prevăzute de <LLNK 12006   117180 301   0 46>Ordonanţa de urgenţă a Guvernului nr. 117/2006 privind procedurile naţionale în domeniul ajutorului de stat, aprobată cu modificări şi completări prin <LLNK 12007   137 10 201   0 18>Legea nr. 137/2007.

Potrivit prevederilor art. 3 alin.(3) din OUG nr. 117/2006: „acordarea de masuri de ajutor de stat impune autoritatilor publice elaborarea unor scheme de ajutor de stat sau ajutoare de stat individuale, care trebuie sa prevada cel putin urmatoarele elemente: obiectivul, modalitatea acordarii ajutorului de stat, precum si cuantumul fondurilor alocate in acest scop din bugetul autoritatii publice centrale sau locale, in conformitate cu legislatia in domeniu”.
Dezvoltarea regionala urmareste impulsionarea si diversificarea activitatilor economice, stimularea investitiilor in sectorul privat, si nu in cele din urma imbunatatirea nivelului de trai si a conditiilor de viata. In scopul asigurarii unei cresteri economice, dinamice si durabile, prin valorificarea eficienta a potentialului regional si local, autoritatile administratiei publice locale pot lua masuri de promovare a imbunatatirii conditiilor de viata, economice si de mediu.


In prezent, protecția si conservarea mediului inconjurator este una dintre cele mai importante probleme ale umanității, societatea fiind nevoita să facă eforturi pentru a reduce impactul negativ exercitat de creșterea economică. Dezvoltarea durabilă, satisfacerea nevoilor prezentului fără a le compromite pe cele ale generațiilor viitoare, este un obiectiv fundamental, iar in vederea atingerii acestui obiectiv, trebuie ca politicile economice, sociale și de mediu să fie abordate impreuna, la toate nivelurile. In esență, dezvoltarea durabilă include protecția mediului, iar protecția mediului condiționează dezvoltarea durabilă. 
Constructia imprejurimilor are un impact urias asupra mediului inconjurator natural, sanatatii oamenilor, precum si din punct de vedere economic.

In aceste conditii, conceptul ”GREEN” s-a extins in lume in toate domeniile, inclusiv in domeniul constructiilor.

Cladirile in care locuim si lucram au efect atat asupra sanatatii noastre cat si a mediului inconjurator, in diferite moduri, iar un nou domeniu numit “Cladiri verzi”,  castiga tot mai mult teren. Constructia unei asemenea cladiri tine de arhitectura si folosirea procedurilor ce sunt responsabile pentru mediul inconjurator si a resurselor eficiente pe toata durata ciclului vietii cladirii de la amplasament la design, constructie, operationalitate, mentenanta, renovare si daramare. Procedeul extinde si completeaza cladirile clasice proiectand grija pentru economie, utilitate, durabilitate si confort. Cladirile ”verzi” sunt cunoscute de asemenea ca fiind sustenabile si cu performanta ridicata. 

Aceste cladiri vizeaza aspecte cum ar fi: amplasamentul (design, constructie, procedeu, mentenanta, renovare, demolare);  consumul (de energie, apa, materiale, natural, resurse); efectele asupra mediului inconjurator (gunoi, poluarea aerului, poluarea apei, calitatea aerului din interior, caldura, scurgerea apei, zgomot); efecte finale ( gradul in care sunt daunatoare pentru oameni, calitatea aerului, uzarea, pierderea resurselor).

Cladirile ”verzi” prin constructie sunt concepute sa reduca definitiv impactul asupra mediului natural (refolosire, capacitatea de reciclare ori producerea din resurse ce pot fi refolosite); asigurarea unui mediu sanatos in interior cu minimum de poluare (reducerea producerii de emisii) si/ori sa tina seama de amenajarea spatiului exterior in asa fel incat sa se reduca consumul de apa si resurse.  

Prin adoptarea strategiei de construire a unei cladiri ”verzi” putem maximiza performanta economica cat si cea a mediului inconjurator. Metodele de contructie GREEN pot fi integrate intr-o cladire aflata in orice stadiu, de la design si constructie la renovare si demolare. 
Beneficiile cladirilor ”verzi” pot include:
- Beneficii pentru mediul inconjurator:
· Imbunatateste si protejeaza biodiversitatea si ecosistemul

· Imbunatateste calitatea aerului si a apei

· Reduce fluxul gunoaielor

· Conserva si reface resursele naturale

- Beneficii economice:
· Reduce costurile operative

· Creaza, dezvolta si formeaza piata pentru produse ecologice GREEN si servicii

· Imbunatateste productivitatea ocupantilor

· Optimizeaza durata de viata a performantei economice

- Beneficii sociale:

· Imbunatateste confortul si sanatatea ocupantilor

· Imbunatateste calitatea esteticului

· Minimalizeaza fortarea infrastructurii locale

· Imbunatateste in general, calitatea vietii
Componentele  unei cladiri ”verzi”, pot viza: 
- eficienta energetica si refolosirea energiei

- eficienta in consumul apei; 

-efecte pozitive asupra mediului inconjurator, cu posibilitatea de reciclare a materialelor de constructie si a deseurilor generate de procesul de constructie; conservarea resurselor naturale si reducerea energiei si a emisiilor gazelor de sera si reducerea toxicitatii
- calitatea aerului interior.

- cresterea inteligenta si dezvoltarea sustenabila.
Pentru ca o cladire sa fie considerata ”Cladire verde”, aceasta trebuie sa fie certificata in acest sens de organisme cu recunoastere internationala, cele mai cunoscute organisme de certificare in domeniu fiind:

      -    Building Research Establishment Environmental Assessment Methodology (BREEAM);

· Leadership in Energy & Environmental Design (LEED);

· Deutsche Gesellschaft für Nachhaltiges Bauen (DGNB);

· Comprehensive Assessment System for Built Environment Efficiency (CASBEE);

· Green Star.

In tabelul de mai jos prezentam detalii pentru fiecare dintre aceste sisteme de certificare:

Avand in vedere ca fiecare organism are metodologii proprii de evaluare, iar certificatele emise de acestea indica diferite niveluri de certificare, este necesara o echivalare a certificatelor care atesta sustenabilitatea cladirii emise in sisteme de certificare diferite, raportat la nivelul de sustenabilitate al cladirii. In acest sens vor fi avute in vedere echivalarile facute de catre:

· Departament of Civil Engineering, Institute for Urban Studies, and Sustenainable Infrastructure Planning, Bergische Universitat Wuppertal, Germany (A. Zeinal Hamedani, F. Huber - „A comparative study of “DGNB” certificate system in urban sustainability”);

· Institute for Urban Studies, and Sustenainable Infrastructure Planning, Bergische Universitat Wuppertal, Germany (A. Zeinal Hamedani, F. Huber - „A comparative study of “DGNB”, „LEED” and „BREEAM” certificate systems in urban sustainability”);

· FLORIDA INTERNATIONAL UNIVERSITY („SUSTAINABILITY EVALUATION OF GREEN BUILDING CERTIFICATION SYSTEMS”);

· SUSTAINABILITY EVALUATION OF GREEN BUILDING CERTIFICATION SYSTEMS („Longlife comparison of worldwide certification systems for sustainable buildings”);

· CERQUAL – Subsidiary of the QUALITEL Association („ECONOMIC ANALYSIS OF THE GREEN VALUE OF RESIDENTIAL REAL ESTATE”).

- Nivelul 1 (cel mai inalt): OUTSTANDIG sau EXCELLENT in sistemul BREEAM (cu toate cele trei componente ale sale: social, economic si de mediu); GOLD in sistemul DGNB;  PLATINUM in sistemul LEED;  6 STARS in sistemul GREEN STAR; S sau A din sistemul CASBEE.
- Nivelul 2: VERY GOOD in sistemul BREEAM (cu toate cele trei componente ale sale: social, economic si de mediu); SILVER in sistemul DGNB; GOLD din sistemul LEED; 5 STARS in sistemul GREEN STAR;  B+ din sistemul CASBEE;

- Nivelul 3: GOOD din sitemul BREEAM (cu toate cele trei componente ale sale: social, economic si de mediu); SILVER din sistemul LEED; B- din sistemul CASBEE.  

Dificultatea echivalarii provine din abordarea diferita a sistemelor de certificare, fiecare fiind adaptat la legislatia unei anumite tari. Pentru Romania, cele mai apropiate de prioritatile tarii sunt sistemul BREEAM (Marea Britanie) si LEED (USA), dar si abordarea acestora asupra sustenabilitatii unei cladiri este diferita, de unde si diferenta intre nivelele de certificare observata de Institutul de Studii Urbane, Wuppertal. 

Astfel, institutul susmentionat a echivalat nivelele diferitelor sisteme de certificare dupa cerintele fiecaruia de performanta in eficienta energetica, in impactul asupra mediului si impact social. Totodata, s-a avut in vedere si raportul valoare suplimentara a investitiei (fata de o cladire obisnuita) / impact (economic, de mediu, social), raport care creste exponential odata cu cresterea nivelului de certificare. Pentru a intelege rationamentul este necesar sa mentionam ca pentru o cladire obisnuita, o investitie suplimentara in cresterea sustenabilitatii ofera beneficii economice pe perioada de exploatare a acesteia – dar numai pana la un anumit nivel de performanta. Orice investitie suplimentara ce vizeaza nivelurile de excelenta enumerate mai sus produce efecte din ce in ce mai mici per unitate de investitie, deoarece este necesara implicarea unor tehnologii, metode si know-how de varf, din ce in ce mai putin disponibile. O cladire care atinge performante in sustenabilitate echivalente nivelului 3 este deja o cladire deosebita, cu grad mare de raritate. Cladirile de nivel 1 sunt obiecte de arhitectura profund marcante pentru viata comunitatii, dar investitia suplimentara necesara pentru a atinge asemenea performante in sustenabilitate nu se mai justifica din punct de vedere financiar pentru proprietarii acestora. Impactul investitiei suplimentare se regaseste insa in comunitate in plan economic, de mediu si social (ex: masuri active de incurajare a traficului in comun).  De aici deducem necesitatea stimularii la nivel local a acestor eforturi prin prezenta masura.

Precizam ca, la nivel national, prin  Legea nr. 372 din 13 decembrie 2005 republicată privind performanţa energetică a clădirilor promovarea măsurilor pentru creşterea performanţei energetice a clădirilor, este stimulata creşterea performanţei energetice a clădirilor prin proiectarea noilor clădiri cu consumuri reduse de energie şi prin reabilitarea termică a clădirilor existente, precum şi informarea corectă a proprietarilor/administratorilor clădirilor prin certificatul de performanţă energetică, acestea reprezentand acţiuni de interes public major şi general în contextul economisirii energiei în clădiri, al îmbunătăţirii cadrului urban construit şi al protecţiei mediului. Pentru un impact semnificativ in imbunatatirea conditiilor de mediu, trebuie avut in vedere cel mai inalt de performanta energetica, respectiv certificatul energetic de clasa A.
In aceste conditii, apreciem ca, este necesara in Municipiul Timisoara stimularea persoanelor juridice in vederea constructiei de cladiri ”verzi” sau de a aduce la acest nivel cladirile existente, acest fapt putand fi realizat de catre Consiliul Local al Municipiului Timisoara prin aprobarea unei scheme de ajutor de minimis pentru acordarea unor facilitati de natura reducerii la plata impozitului pe cladire datorat de proprietarul cladirii.

La elaborarea schemei se va avea in vedere ca facilitatea sa fie acordata in functie de nivelul de sustenabilitate al cladirii cu efect asupra cresterii calitatii vietii in raport cu 3 factori - de mediu, sociali si economici, astfel:
a). Reducere de 50% la plata impozitului pe clădire se acorda in cazul in care cladirea detine un certificat de performanta energetica clasa A, precum si un certificat care atesta sustenabilitatea cladirii de nivelul: OUTSTANDIG sau EXCELLENT in sistemul BREEAM (cu toate cele trei componente ale sale: social, economic si de mediu); GOLD in sistemul DGNB;  PLATINUM in sistemul LEED;  6 STARS in sistemul GREEN STAR; S sau A din sistemul CASBEE.
b). Reducere de 35% la plata impozitului pe clădire se acorda in cazul in care cladirea detine un certificat de performanta energetica clasa A, precum si un certificat care atesta sustenabilitatea cladirii de nivelul: VERY GOOD in sistemul BREEAM (cu toate cele trei componente ale sale: social, economic si de mediu); SILVER in sistemul DGNB; GOLD din sistemul LEED; 5 STARS in sistemul GREEN STAR;  B+ din sistemul CASBEE;

c). Reducere de 20% la plata impozitului pe clădire se acorda in cazul in care cladirea detine un certificat de performanta energetica clasa A, precum si un certificat care atesta sustenabilitatea cladirii de nivelul: GOOD din sitemul BREEAM (cu toate cele trei componente ale sale: social, economic si de mediu); SILVER din sistemul LEED; B- din sistemul CASBEE.  

Astfel, la acordarea reducerilor, se va avea in vedere, existenta cumulativa a :

-certificatului de sustenabilitate al cladirii (certificatul emis in sisteme voluntare de certificare administrate de institutii internationale, prin care este evaluat impactul cladirii asupra factorilor de mediu, economici si sociali, certificarile fiind diferite in functie de standardele sistemelor de evaluare). In aplicarea schemei vor fi avute in vedere sistemele de evaluare: BREEAM, DGNB, LEED, GREEN STAR, CASBEE, iar impactul  asupra factorilor de mediu, economici si sociali trebuie intrunit in mod cumulativ;
-certificatul de performanta energetica clasa A.
Facilitatile fiscale vor viza atat cladiri existente cat si cladiri nou construite si se vor aplica pe perioada 01.04.2014 – 30.04.2019.

Avand in vedere conditiile si cerintele care trebuie indeplinite de cladire in cadrul sistemelor de certificare, previzionam ca  numarul de persoane juridice beneficiare in perioada de valabilitate a schemei va fi  de 30. 
In vederea incadrarii in limita bugetului alocat, acordarea facilitatii se va realiza in ordinea vechimii cererilor depuse si aprobate.
    Valoarea totală estimată a ajutorului de minimis care va fi acordat în cadrul prezentei scheme, pe întreaga durată de aplicare a acesteia, este de 2.100.000 euro, defalcată după cum urmează: 
a) Pentru perioada 01.04.2014-31.12.2014: 252.000 euro;

b) Pentru anul 2015: 370.000 euro;

c) Pentru anul 2016: 405.000 euro; 

d) Pentru anul 2017: 450.000 euro; 

e) Pentru anul 2018: 490.000 euro; 

f) Pentru perioada 01.01.2019-31.03.2019:133.000 euro.
Valorile estimate au fost stabilite dupa urmatorul calcul:

- In functie de nivelul de certificare si de valoarea imobilului, schema se poate aplica pentru echivalentul a 100.000 mp (nivelul1) pana la 500.000 mp (nivel 3).

- S-a considerat o crestere anuala de 10% a suprafetei construite cu performante ridicate in sustenabilitate ce dobandesc certificare internationala.
In vederea stimularii incasarilor la bugetul local, beneficiarii trebuie sa aibe achitate fata de bugetul local al Municipiului Timisoara, toate obligatiile  de  natura taxelor si impozitelor locale, inclusiv amenzi sau diferente de obligatii fiscale, sens in care vor fi notificati de organul fiscal. Cerinta va fi avuta in vedere atat pentru acordarea facilitatii cat si pentru mentinerea acesteia. 
Având în vedere cele de mai sus,

În conformitate cu:
-  Legea nr. 571/2003 privind Codul fiscal, cu modificările şi completările ulterioare, art.286 alin.6;

-  Pct. 221^1 din Normele metodologice de aplicare a <LLNK 12003   571 10 202 286 31>art. 286 din Legea nr. 571/2003 privind Codul fiscal (HG nr.44/2004 actualizata);

- O.U.G. nr. 117/2006 privind procedurile naționale in domeniul ajutorului de stat, aprobată prin legea nr. 137/2007;
- Legea 31/1990 privind societăţile comerciale; Legea nr. 1/2005 privind organizarea şi funcţionarea cooperaţiei; OG nr.26/2000 privind asociatiile si fundatiile; Legea nr.489/2006 privind asociatiile religioase;
-  H.G. nr.651/2006 privind aprobarea politicii în domeniul ajutorului de stat în perioada 2006 – 2013;
-  Legea concurenței nr.21/1996 republicata, cu modificările și completările ulterioare;
 - Art.87 si art.88 din Tratatul de Instituire a Comunităţii Europene în cazul ajutoarelor de minimis, publicat în jurnalul oficial al Uniunii Europene O.J.L. 379/28.12.2006 (art.107 si art.108 din versiunea consilidată a Tratatului privind funcționarea Uniunii Europene, publicat în OJCL C83/30.03.2010);
 - Regulamentul Comisiei Europene nr.1998/2006 privind aplicarea art. 87 si art. 88 din Tratatul de Instituire a Comunităţii Europene in cazul ajutoarelor de minimis, publicat in jurnalul oficial al Uniunii Europene O.J.L. 379/28.12.2006; 

- Legea nr. 372/2005 privind performanta energetica a cladirilor, republicata;
- Legea nr. 52/2003 privind transparenţa decizională în administraţia publică, modificată,

- Legea nr. 544/2001 privind liberul acces la informaţiile de interes public, modificată,

- Legea nr. 273/2006 privind finanţele publice locale, modificată,

- Legea nr. 215/2001 privind administraţia publică locală, republicată şi modificată,
PROPUNEM: 

1. Aprobarea Schemei de ajutor de minimis privind dezvoltarea regionala ”CLADIREA VERDE”, în conformitate cu anexa  SCHEMA DE AJUTOR DE MINIMIS PRIVIND DEZVOLTAREA REGIONALA ”CLADIREA VERDE”.
.

Initiatori : 

- Radu Dragos DIMECA, Consilier Local
____________

- Bogdan HERZOG, Consilier Local 
____________

- Dorel BOGLUT, Consilier Local

____________

DIRECTIA FISCALA A MUNICIPIULUI TIMISOARA

DIRECTOR EXECUTIV

ADRIAN BODO

PENTRU SECRETAR

SIMONA DRAGOI
__________________
AVIZAT JURIDIC

______________________________

BREEAM�
LEED�
DGNB�
CASBEE�
Green Star�
�
Entitatea care emite certificarea�
BRE ( Building Research Establishment )�
USGBC ( U.S. Green Building Council )�
DGNB (the German Sustainability Building Council) and BMVBS (Federal Ministry of Transport, Building and Urban Affairs )�
IBEC (Institute for Building Environment and Energy Conservation)�
Green Building Council Australia�
�
Documentul care defineste standardul respectiv si modul de certificare


�
� HYPERLINK "http://www.breeam.org/BREEAMInt2013SchemeDocument/"��http://www.breeam.org/BREEAMInt2013SchemeDocument/��
Leed V2009 inca in vigoare -http://www.usgbc.org/sites/default/files/LEED%202009%20RS_NC_10-2013_1b.pdf��Versiunea noua LEED v.4 -http://www.usgbc.org/resources/leed-v4-building-design-and-construction-ballot-version�
Nu exista documentatia tehnica disponibila publicului larg ci doar membrilor/auditor/consultant DGNB�
� HYPERLINK "http://www.ibec.or.jp/CASBEE/english/download.htm"��http://www.ibec.or.jp/CASBEE/english/download.htm��
� HYPERLINK "http://www.gbca.org.au/green-star/rating-tools/"��http://www.gbca.org.au/green-star/rating-tools/��
�
Niveluri de certificare�
BREEAM Certification. Levels: Pass, Good, Very Good, Excellent, Outstanding�
LEED Certification. Levels: Certified, Silver, Gold, Platinum�
DGNB Certification. Levels: Bronze, Silver, Gold�
CASBEE Certification Ranks: S ( Excellent ), A ( Very Good ), B⁺(Good), B⁻ ( Slightly Poor ), C ( Poor )�
Green Star Certification.  Ratings: 4 stars (Best Practice), 5 Stars (Australian Excellence), 6 Star (World Leader)�
�
Modul in care se poate verifica veridicitatea unei certificari�
� HYPERLINK "http://www.greenbooklive.com/search/scheme.jsp?id=202"��http://www.greenbooklive.com/search/scheme.jsp?id=202��
� HYPERLINK "http://www.usgbc.org/projects"��http://www.usgbc.org/projects��
� HYPERLINK "http://www.dgnb-system.de/en/projects/"��http://www.dgnb-system.de/en/projects/��
� HYPERLINK "http://www.ibec.or.jp/CASBEE/english/certified_bldgs.htm"��http://www.ibec.or.jp/CASBEE/english/certified_bldgs.htm��
� HYPERLINK "http://www.gbca.org.au/project-directory.asp"��http://www.gbca.org.au/project-directory.asp��
�

